โคเฮ โคโนะ

โคเฮ โคโนะ (Kōno Kōhei) นักมวยสากลอาชีพชาวญี่ปุ่น เป็นอดีตแชมป์โลกของสมาคมมวยโลก (WBA) 
ในรุ่นซูเปอร์ฟลายเวท (115 ปอนด์) 2 สมัย

**ประวัติ​**
โคโนะ ได้แชมป์โลกมาอย่างพลิกความคาดหมายในวัย 32 ปี เมื่อเป็นฝ่ายเอาชนะทีเคโอ เทพฤทธิ์ ก่อเกียรติเจนิฟู้ดยิม แชมป์โลกชาวไทยไปได้ในยกที่ 4 เมื่อวันสิ้นปี ค.ศ. 2012 ที่กรุงโตเกียว ประเทศญี่ปุ่น ซึ่งก่อนหน้านั้นโคโนะเคยชิงแชมป์โลกมาแล้ว 2 ครั้ง กับ โนบูโอะ นาชิโระ นักมวยชาวญี่ปุ่นด้วยกัน และโตมัส โรฆัส นักมวยชาวเม็กซิกัน แต่ไม่ประสบความสำเร็จ
แต่หลังจากนั้นเมื่อป้องกันตำแหน่งครั้งแรก โคโนะ ก็เป็นฝ่ายพ่ายแพ้คะแนนเสียแชมป์โลกไปโดยทันที เมื่อเป็นฝ่ายแพ้คะแนนต่อลิโบริโอ โซลิส นักมวยชาวเวเนซุเอลา ซึ่งเป็นแชมป์เฉพาะกาล WBA แต่หลังการชกครั้งนี้ทางฝ่ายโคโนะได้ยื่นหนังสือประท้วงไปยัง WBA เพื่อขอชกใหม่เนื่องจากยังติดใจผลการให้คะแนน แต่ปรากฏว่าฝ่ายโซลิสกลับเอาตำแหน่งไปชกเดิมพันแชมป์โลกข้ามสถาบันกับไดกิ คาเมดะ แชมป์โลกในรุ่นเดียวกันของสหพันธ์มวยนานาชาติ (IBF) แต่ผลการชกครั้งนี้ถึงแม้ฝ่ายโซลิสจะเป็นฝ่ายเอาชนะคะแนนไปได้ แต่ไม่สามารถทำน้ำหนักให้อยู่ในพิกัดได้ จึงทำให้ตำแหน่งแชมป์โลกของ WBA ในรุ่นซูเปอร์ฟลายเวท ว่างลงโดยปริยาย ซึ่งในช่วงเวลาเดียวกัน เด่นเก้าแสน กระทิงแดงยิม นักมวยชาวไทยก็เป็นฝ่ายเอาชนะคะแนน โนบูโอะ นาชิโระ ได้ที่ประเทศไทย จึงทำให้กลายเป็นแชมป์เฉพาะกาลในรุ่นนี้ไป และโคโนะมีศักดิ์เป็นรองแชมป์โลกในอันดับ 2 ของ WBA จึงมีสิทธิ์ในการชิงแชมป์โลกที่ว่างในรุ่นนี้พอดี
ทั้งคู่จึงโคจรมาพบกันเพื่อพิสูจน์การเป็นแชมป์โลกตัวจริง ในวันที่ 26 มีนาคม ค.ศ. 2014 ที่โครากูเอ็งฮอล กรุงโตเกียว ในครั้งนี้โคโนะมุ่งมั่นอย่างยิ่งที่จะเอาชนะเด่นเก้าแสน ที่มีอายุมากถึง 36 ปีแล้วให้ได้ ด้วยการฟิตซ้อมอย่างหนัก และลงนวมกับนักมวยปล้ำเพื่อนร่วมชาติอีกด้วย ซึ่งโคโนะต้องการแชมป์โลกในรุ่นซูเปอร์ฟลายเวทไปเพื่อชกล้มแชมป์กับโคกิ คาเมดะ แชมป์โลก WBA ในรุ่นแบนตั้มเวท (118 ปอนด์)​ นักมวยเพื่อนร่วมชาติระดับซูเปอร์สตาร์ ผู้เป็นพี่ชายของไดกิ คาเมดะต่อไป
ผลการชก ปรากฏว่า โคโนะเป็นฝ่ายเอาชนะน็อกเด่นเก้าแสนไปได้ในวินาทีที่ 40 ของยกที่ 8 ด้วยหมัดฮุกขวา และก่อนหน้านั้นก็เป็นฝ่ายได้นับ 8 ในยกที่ 4 ทำให้ได้เป็นแชมป์โลกในสมัยที่ 2   และในวันสิ้นปี 2014 ก็ป้องกันตำแหน่งไว้ได้โดยเสมอกับ โนร์เบร์โต ฆิเมเนซ นักมวยชาวโดมินิกัน รองแชมป์โลก WBA อันดับ 5 ที่โอตะซิตีเจเนอรัลยิมเนเซียม กรุงโตเกียว โดยกรรมการ 3 คน ให้โคโนะเป็นฝ่ายชนะ 1 เสียง และแพ้ 1 เสียง และอีก 1 เสียงให้ทั้งคู่เสมอกัน
โคโนะ ป้องกันตำแหน่งสมัยที่ 2 นี้ไว้ได้ 3 ครั้ง โดยการป้องกันครั้งต่อมาเป็นการชกกับ โคกิ คาเมดะ  ที่ชิคาโก สหรัฐอเมริกา  โคโนะก็เอาชนะคะแนนไปได้อย่างเป็นเอกฉันท์ การป้องกันตำแหน่งครั้งที่ 3 ก็เอาชนะคะแนน อินทนนท์ ศิษย์ชะมวง นักมวยชาวไทย ไปอย่างเป็นเอกฉันท์ ที่โอตะซิตีเจเนอรัลยิมเนเซียม กรุงโตเกียว ในปลายเดือนเมษายน ปี ค.ศ. 2016  จนกระทั่งการป้องกันตำแหน่งครั้งที่ 4 กับลุยซ์ กอนเซปซิโอน นักมวยชาวปานามา แชมป์เฉพาะกาล WBA ที่กรุงโตเกียว เมื่อวันที่ 31 สิงหาคม ปีเดียวกัน โคโนะเป็นฝายแพ้คะแนนไปในที่สุด ต่อมาในปลายปีเดียวกัน โคโนะได้ขึ้นชิงแชมป์โลกรุ่น 115 ปอนด์ ขององค์กรมวยโลก (WBO) กับเจ้าของตำแหน่งชาวญี่ปุ่นด้วยกันคือนาโอยะ อิโนอูเอะ ปรากฏว่าเป็นฝ่ายแพ้ทีเคโอไปในยกที่ 6

**เกียรติประวัติ**
 แชมป์ประเทศ​ญี่ปุ่นรุ่นซูเปอร์ฟลายเวท (2007)
** ชิง , 12 กุมภาพันธ์​ 2007 ชนะคะแนน เท็ปเป คิกูอิ () ที่ โครากูเอ็งฮอล โตเกียว ประเทศญี่ปุ่น
** ป้องกันครั้งที่ 1 , 2 มิถุนายน​ 2007 ชนะ​คะแนน​โดยเทคนิค เค็นจิ ซาเองูซะ () ยก 9 ที่ ​โครากูเอ็งฮอล โตเกียว ประเทศญี่ปุ่น​- แชมป์ OPBF รุ่นซูเปอร์ฟลายเว​ท
** ชิง , 6 ตุลาคม 2007 ชนะคะแนน เอเดน ซันโซนา () ที่ โครากูเอ็งฮอล โตเกียว ประเทศญี่ปุ่น
** ป้องกันครั้งที่ 1 (เป็นการป้องกันแชมป์ประเทศ​ญี่ปุ่น​ครั้งที่ 2 ในเวลาเดียวกัน)​ , 16 กุมภาพันธ์​ 2008 ชนะคะแนน คูนิยูกิ ไอซาวะ () ที่ โครากูเอ็งฮอล โตเกียว​ ประเทศญี่ปุ่น​- แชมป์ OPBF รุ่นซูเปอร์ฟลายเว​ท (สมัยที่ 2)​
** ชิง , 2 พฤษภาคม 2009 ชนะคะแนน แดเนียล เฟอเรนัส () ที่ โครากูเอ็งฮอล โตเกียว ประเทศญี่ปุ่น
** ป้องกันครั้งที่ 1 , 3 ตุลาคม​ 2009 ชนะคะแนน มาร์วิน แทมปัส () ที่ โครากูเอ็งฮอล โตเกียว​ ประเทศญี่ปุ่น
** ป้องกัน​ครั้งที่ 2 , 17 พฤษภาคม​ 2010 ชนะทีเคโอ​ มาซาฟูมิ โทโนมูระ  () ยก 11 ที่ ไซตามะซูเปอร์อารีนา ไซตามะ ประเทศญี่ปุ่น- แชมป์โลกสมาคมมวยโลก WBA รุ่นซูเปอร์ฟลายเวท​
** ชิง , 31 ธันวาคม 2012 ชนะทีเคโอ​ เทพฤทธิ์ ก่อเกียรติยิม​ () ยก 4 ที่ ศูนย์กีฬาในร่มอเนกประสงค์เขตโอตะ โตเกียว​ ประเทศญี่ปุ่น
** เสียแชมป์​ , 6 พฤษภาคม​ 2013 แพ้คะแนน ลิโบริโอ โซลิส () ที่ ศูนย์กีฬาในร่มอเนกประสงค์เขตโอตะ โตเกียว​ ประเทศญี่ปุ่น- แชมป์โลกสมาคม​มวย​โลก​ WBA รุ่นซูเปอร์ฟลายเว​ท (สมัยที่ 2)​
** ชิง , 26 มีนาคม 2014 ชนะน็อก เด่นเก้าแสน เก้าวิชิต () ยก 8 ที่ โครากูเอ็งฮอล โตเกียว ประเทศญี่ปุ่น
** ป้องกันครั้งที่ 1 , 31 ธันวาคม 2014 เสมอ โนร์เบร์โต ฆิเมเนซ () ที่ ศูนย์กีฬาในร่มอเนกประสงค์เขตโอตะ​ โตเกียว​ ประเทศญี่ปุ่น
** ป้องกันครั้งที่ 2 , 16 ตุลาคม​ 2015 ชนะคะแนน โคกิ คาเมดะ  () ที่ เครดิตยูเนียนวันอารีนา ชิคาโก รัฐอิลลินอย สหรัฐอเมริกา
** ป้องกันครั้งที่ 3 , 27 เมษายน 2016 ชนะคะแนน อินทนนท์​ ศิษย์ชะมวง  () ที่ ศูนย์กีฬาในร่มอเนกประสงค์เขตโอตะ​ โตเกียว​ ประเทศญี่ปุ่น​
** เสียแชมป์ , 31 สิงหาคม​ 2016 แพ้คะแนน ลุยส์ กอนเซปซิโอน  () ที่ ศูนย์กีฬาในร่มอเนกประสงค์เขตโอตะ โตเกียว​ ประเทศญี่ปุ่น​- เคย​ชิงแชมป์​ต่อไปนี้​แต่​ไม่​ส​ำ​เร็จ​
** ชิงแชมป์โลกสมาคม​มวย​โลก​ WBA รุ่นซูเปอร์​ฟ​ลาย​เวท​ , 15 กันยายน​ 2008 แพ้คะแนน โนบูโอะ นาชิโระ  () ที่ แปซิฟิโก​โยโกฮามะ โยโกฮามะ ประเทศ​ญี่ปุ่น​
** ชิงแชมป์โลกสภามวยโลก WBC รุ่นซูเปอร์ฟลายเวท , 20 กันยายน​ 2010 แพ้คะแนน โตมัส โรฆัส  () ที่ ไซตามะซูเปอร์​อารี​นา​ ไซตาม​ะ ประเทศ​ญี่ปุ่น​
** ชิงแชมป์ประเทศญี่ปุ่นรุ่นซูเปอร์​ฟลายเว​ท , 9 เมษายน​ 2011 แพ้คะแนน โยตะ ซาโต​ () ที่ โครากูเอ็งฮอล โตเกียว ประเทศญี่ปุ่น
** ชิงแชมป์​โ​ล​กองค์กรมวยโลก WBO รุ่นจูเนียร์​แบนตั้มเวท , 30 ธันวาคม​ 2016 แพ้ทีเคโอ นาโอยะ อิโนอูเอะ  () ยก 6 ที่ อาริอาเกะคอลิเซียม โตเกียว ประเทศญี่ปุ่น
** ชิงแชมป์​ WBO International รุ่นจูเนียร์แบนตั้มเวท , 7 ตุลาคม​ 2017 แพ้คะแนนโดยเทคนิค เรกซ์ โซ () ยก 7 ที่ ศูนย​์การประชุมและนิทรรศการ​กลางฮ่องกง เกาะฮ่องกง เขตบริหารพิเศษฮ่องกง ประเทศจีน
** ชิงแชมป์​ WBA Oceania รุ่นแบนตั้มเวท , 19 พฤษภาคม​ 2018 แพ้อาร์ทีดี เจสัน โมโลนีย์ () ยก 6 ที่ สโตนนิงตันซิตี เซนเตอร์ เมลเบิร์น ประเทศออสเตรเลีย

**อ้างอิง**

**แหล่งข้อมูลอื่น**
  สถิติการชก -  เว็บไซต์ส่วนตัว 
หมวดหมู่:แชมป์โลก WBA
หมวดหมู่:นักมวยสากลชาวญี่ปุ่น
หมวดหมู่:บุคคลจากจังหวัดยามานาชิ